Inscripcions obertes per als i les artistes que vulguen participar en el festival d'art urbà Més Que Murs 2021
04 de maig 2021

![Imagen 1](/media/vhxa5mua/99c_mini.jpg)![Imagen 2](/media/0kwdj0pj/c_guillermo-sampedro-esquerra-unida.jpg)

![Imagen sin texto alternativo.](/media/jsgcc43m/99c_artistes_mesquemurs.jpg)  
  
​

El Festival d'Art Urbà Més Que Murs, organitzat per l'Ajuntament de Sagunt a través del departament de Joventut i Infància, llança una crida a artistes urbans i urbanes que vulguen formar part del cartell de la seua VI edició, les intervencions artístiques de la qual es realitzaran durant els últims mesos de 2021.

La convocatòria per a la presentació de sol·licituds per part dels i les artistes estarà oberta des de l'1 fins al 30 de maig, tots dos inclusivament i es realitzarà de manera en línia, enviant tant el currículum artístic com el portfoli a l'adreça de correu electrònic [mesquemurs@gmail.com](mailto:mesquemurs@gmail.com). Els fitxers adjunts no hauran de superar els 25 MB.

A cada artista seleccionat/a se li assignarà un mur o espai per a fer el seu treball, del qual presentarà un esbós en el termini de 15 dies després de comunicar-li la seua selecció i rebrà un caixet d'entre 700€ i 1500€, depenent de les dimensions i dificultat tècnica de l'emplaçament de l'obra que se li propose.

Guillermo Sampedro, regidor delegat del Departament de Joventut i Infància, ha explicat el següent: «**Obrim ara esta convocatòria perquè els artistes puguen presentar-se i formar part d'un festival que cada any va consolidant-se i fent-se un nom en el circuit de festivals d'art urbà. És una oportunitat magnífica per a formar part del cartell d'esta sisena edició que estem ara preparant i que desenvoluparem a partir de l'estiu. Confiem que tinga èxit esta convocatòria i fer una bona selecció d'artistes per a això, tindrem en compte, a més, criteris com l'edat, el gènere i, sempre, prevalent artistes locals, com fem en les últimes edicions del MésqueMurs**».

Els i les interessades podran consultar les bases de la convocatòria i tota la informació necessària a través del següent enllaç: [https://www.saguntjove.es/activitat/call-for-artist-festival-mes-que-murs/?fbclid=iwar0u3kfa3wls9-k11rf0wv97ht7rcaysftfg7la7281ghjbtto7ynt6bm5y](https://www.saguntjove.es/activitat/call-for-artist-festival-mes-que-murs/?fbclid=iwar0u3kfa3wls9-k11rf0wv97ht7rcaysftfg7la7281ghjbtto7ynt6bm5y) En eixe sentit, fins al 30 de maig qualsevol artista interessat/a pot presentar-se per a formar part del cartell de la 6a edició del Festival d'Art Urbà Més Que Murs.​​

*   [](http://www.facebook.com/sharer.php?u=https://aytosagunto.es/va/actualitat/inscripcions-obertes-per-als-i-les-artistes-que-vulguen-participar-en-el-festival-d-art-urba-mes-que-murs-2021/ "Facebook")
*   [](http://twitter.com/share?url=https://aytosagunto.es/va/actualitat/inscripcions-obertes-per-als-i-les-artistes-que-vulguen-participar-en-el-festival-d-art-urba-mes-que-murs-2021/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/inscripcions-obertes-per-als-i-les-artistes-que-vulguen-participar-en-el-festival-d-art-urba-mes-que-murs-2021/ "Linked In")
*   [](mailto:?body=https://aytosagunto.es/va/actualitat/inscripcions-obertes-per-als-i-les-artistes-que-vulguen-participar-en-el-festival-d-art-urba-mes-que-murs-2021/)